Eskom tree proaktief op voor die winterArgieffoto: GCIS Eskom het sy naweekinstandhoudingsplanne gewysig om seker te maak die kragvoorsiener kan voldoen aan die groter aanvraag gedurende die winterseisoen. “Ons skenk spesiale aandag aan besonderhede en maak seker dat die eenhede, wat vir instandhouding afgeskakel word, weer betyds aangeskakel word,” het Eskom Saterdag in ŉ verklaring gesê. Eskom het gesê hy bly verbind om onbeplande onderbrekings onder 4000MW te hou, om seker te maak dat die kragvoorsiener aan die aanvraag kan doen met of sonder die beperkte gebruik van oopsiklus-gasturbines. Eskom het Maandagaand, net ná 21:00, altesaam 37,067MW tot sy beskikking gehad, die hoogste in meer as vier jaar. “Dit is noemenswaardig, aangesien dit ŉ beskikbaarheidsfaktor van 83,4% beteken.” Onbeplande kragonderbrekings staan tans op 10,90%; beplande instandhouding is op 11,80% en energiebeskikbaarheid is nou op 77,29% teen die doelwit van 80:10:10 (i.e. 80% energiebeskikbaarheid; 10% beplande instandhouding en 10% onbeplande onderbrekings), het Eskom gesê.